Døde menn går på ski

***Døde menn går på ski*** er en roman av Knut Nærum fra 2002. Romanen er en parodi som bygger på oppbyggingen av andre kjente krimromaner, samt sammenblandingen av satire og spenning. Boka fikk god mottakelse. *Døde menn går på ski* regnes som en hyllest til Bernhard Borge/André Bjerke samtidig som romanen er en parodi på de gamle krimromanene. 

I 2004 kom NRK radioteatrets hørespill av romanen, og gav boka ytterligere oppmerksomhet. Til påsken 2024 hadde filmversjonen av *[[Døde menn går på ski (film)|Døde menn går på ski]]* primære. 

Romanen var Nærums tredje bok etter parodisamlingen *Å* fra 2000 og «fagboken» *Norsk litteraturhistorie, fritt etter hukommelsen* fra 2001. 

## Handling
Milliardæren og playboyen Sverre Hartkorn inviterer syv av sine nærmeste venner; krimforfatteren Kjell Nilsen, den politiske fakiren Ursula Wang, politikeren Hilde Hartkorn-Pervaiz, orientaleren Omar Pervaiz, trend- og kulturredaktør Gina Ledders, professoren Bernard Enerød og TV-underholderen Per Terje Bjørnhagen, til å tilbringe påskeferien sin på hytta hans, bedre kjent under navnet Blåkamhytta. Her utfordrer han sine venner til å delta under hans mordlek, der de skal prøve å finne ut hvem morderen er. Den personen som klarer å finne *morderen* uten å bli *myrdet*, vil bli 5 millioner kroner rikere. En psykoanalytiker, Konrad Stang, blir også invitert som observatør over det som skal skje på hytta. Men leken tar en brå slutt når en etter en blir funnet død. Kan disse mordene ha noe med sagnet om den tidligere eieren, morderen Ulvar Mørkli, som sies å gå igjen, eller hva med noen av personenes tilknytting til Rüdner-saken?

## Hovedpersonene
* Kjell Nilsen, krimforfatter
* Sverre Hartkorn, milliardær og playboy
* Hilde Hartkorn-Pervaiz, politiker
* Gina Ledders, kulturredaktør
* Bernard Enerød, professor
* Per Terje Bjørnhagen, TV-personlighet
* Ursula Wang, politiker
* Leif Sloglum, lensmann
* Konrad Stang 
* Omar Pervaiz
* Kent Norman

## Tolkning
*Døde menn går på ski* blir tolket som en hyllest til Bernhard Borge/André Bjerke der forfatteren kopierer sitt forbildes fortellerstil, spenningskurve og elementer fra hans to mest kjente romaner, *[[De dødes tjern]]* og *[[Døde menn går i land]]*. Romanen er dessuten en parodi på gamle krimromaner fra første halvdel av 1900-tallet.

## I Norge
I Norge ble romanen første gang utgitt i 2002 på Cappelens forlag. Romanen er dessuten gjort om til hørespill og sendt på NRK Radio som påskekrim i 2004. Denne serien ble utgitt på cd samme år. Romanen ble filmatisert i 2024.

## Illustrerte utgaver
* 2002 – *Døde menn går på ski*, illustrert av Knut Nærum, Cappelen forlag.

## Oppfølger
I 2008 utgav Knut Nærum en slags oppfølger til boken da han publiserte De dødes båt, der Kjell Nilsen fortsatt er hovedperson.

## Tekster som inspirerte til Døde menn går på ski

*Bernhard Borge: *[[De dødes tjern]]*
*Bernhard Borge: *[[Døde menn går i land]]*

## Hørespill
*NRK radioteatret: *Døde menn går på ski* (2004). Regi: Nils Nordberg. Skuespillere: Bjørn Skagestad, Ulrikke Hansen Døvigen, Øystein Røger, Kjersti Elvik, Kai Remlov, Terje Ranes, Marit Andreassen, Lasse Lindtner, Morten Røhrt, Ingar Helge Gimle, Knut Nærum, Rolf Arly Lund, Gjertrud L. Jynge, Sverre Solberg og Nils Nordberg. 

## Film
En norsk spillefilm, *[[Døde menn går på ski (film)|Døde menn går på ski]]*, basert på boka ble lansert i 2024. 

## Referanser


## Eksterne lenker
* deichman.no: Døde menn går på ski - kriminalroman